Priloga 1

**VZOREC POGODBE O SOFINANCIRANJU**

*(Vzorec pogodbe je del razpisne dokumentacije, ki je NI potrebno izpolnjevati in prilagati vlogi na javni razpis, vendar morate biti z vsebino seznanjeni. Vzorec pogodbe je informativnega značaja. Ministrstvo si pridružuje pravico do dopolnitve pogodbe. S podpisom Izjave prijavitelja o izpolnjevanju in sprejemanju razpisnih pogojev prijavitelj izrazi strinjanje z določili vzorca pogodbe).*

**REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE** **IN ENAKE MOŽNOSTI,** Štukljeva cesta 44, Ljubljana, ki ga zastopa minister, Luka Mesec,

matična številka iz PRS: 5022860000,

davčna številka: SI 76953475,

enotni zakladniški račun (EZR): SI56 0110 0630 0109 972, odprt pri UJP

(v nadaljevanju: **ministrstvo**)

Podpisnik: Luka Mesec, minister

in

***NAZIV UPRAVIČENCA, IZBRANEGA ZA RAZDELJEVANJE POMOČI V HRANI IN IZVAJANJE SPREMLJEVALNIH UKREPOV,*** *naslov upravičenca za razdeljevanje pomoči v hrani končnim prejemnikom in izvajanje spremljevalnih ukrepov, ki ga/jo zastopa ime in priimek odgovorne osebe,*

*matična številka iz PRS: xxx,*

*davčna številka: (SI) xxx,*

*transakcijski račun: SI56 xx, odprt pri xx (navedba št. TRR in banke)*

(v nadaljevanju: **upravičenec**)

|  |
| --- |
| Podpisnik/-ca: Ime in priimek, zastopnik |
| (e-podpis) |

skleneta

**POGODBO št.: C2611-24-52010X**

**o sofinanciranju razdeljevanja pomoči v hrani in izvajanja spremljevalnih ukrepov v letih 2024 – 2026 v okviru Programa ESS+ za odpravljenje materialne prikrajšanosti v Sloveniji v obdobju 2021-2027**

1. člen

(ugotovitvene določbe)

Pogodbeni stranki uvodoma ugotavljata, da:

1. so udeleženci, v skladu z Uredbo o izvajanju uredb (EU) in (Euratom) na področju odpravljanja materialne prikrajšanosti v programskem obdobju 2021–2027 z dne 20. 11. 2023 (Uradni list RS, št. 117/23; v nadaljevanju: Uredba), vključeni v izvajanje razdeljevanja pomoči v hrani in izvajanja spremljevalnih ukrepov v letih 2024 – 2026 v okviru Programa ESS+ za odpravljenje materialne prikrajšanosti v Sloveniji v obdobju 2021-2027 (v nadaljevanju: POMP) naslednji:

* ministrstvo kot organ upravljanja;
* Ministrstvo za finance kot organ za računovodenje (v nadaljevanju: organ za računovodenje);
* Urad Republike Slovenije za nadzor proračuna kot revizijski organ (v nadaljevanju: revizijski organ);
* upravičenec za razdeljevanje pomoči v hrani in izvajanje spremljevalnih ukrepov (v nadaljevanju: upravičenec), pri čemer upravičenca predstavlja združenje ali zveza društev in je ministrstvu predložil pogodbo o medsebojnih razmerjih, pravicah in obveznostih za izvajanje;

1. je ministrstvo v Uradnem listu RS, št. XX dne XX. XX. 2024 objavilo Javni razpis za izbor upravičencev za razdeljevanje pomoči v hrani in izvajanje spremljevalnih ukrepov v letih 2024-2027 v okviru Programa ESS+ za odpravljanje materialne prikrajšanosti v Sloveniji v obdobju 2021-2027 (v nadaljevanju: javni razpis), ki predstavlja sestavni del te pogodbe;
2. je bila vloga upravičenca, št. dokumenta: xxx, ki je sestavni del te pogodbe, izbrana s sklepom ministra za delo, družino, socialne zadeve in enake možnosti, št. xxx z dne XX. XX. 2024 (v nadaljevanju: sklep ministra), ki je sestavni del te pogodbe.
3. člen

(predmetpogodbe)

(1) Predmet te pogodbe je opredelitev medsebojnih odnosov ter pravic in obveznosti med ministrstvom in upravičencem pri izvajanju in sofinanciranju razdeljevanja pomoči v hrani in izvajanja spremljevalnih ukrepov v letih 2024 - 2026 v okviru POMP (v nadaljevanju: razdeljevanje pomoči in izvajanje spremljevalnih ukrepov) skladno z vlogo upravičenca.

(2) Sredstva za sofinanciranje razdeljevanja pomoči in izvajanja spremljevalnih ukrepov se dodeljujejo na podlagi in pod pogoji, ki so navedeni v javnem razpisu, razpisni dokumentaciji, sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti.

(3) Upravičenec sprejema sredstva sofinanciranja upravičenih stroškov razdeljevanja pomoči in izvajanja spremljevalnih ukrepov, ki so nepovratna, namenska sredstva sofinanciranja in prevzema obveznost izvedbe z vsemi obveznostmi, ki jih je sprejel s to pogodbo.

(4) V nadaljevanju se uporablja pojem pogodba za vse obveznosti, ki izhajajo iz sklepa o izboru, te pogodbe in aneksov k tej pogodbi.

1. člen

(cilj razdeljevanja pomoči in izvajanja spremljevalnih ukrepov, ciljna skupina in kazalniki)

(1) Cilj razdeljevanja pomoči in izvajanja spremljevalnih ukrepov je zagotoviti pomoč materialno in socialno najbolj ogroženim osebam in odpraviti njihovo materialno prikrajšanost in socialno izključenost.

(2) Ciljno skupino predstavljajo končni prejemniki pomoči, ki so upravičene osebe s seznama, ki ga v skladu z drugim odstavkom a79.d člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO, 196/21 – ZDOsk, 82/23 in 84/23 – ZDOsk-1, v nadaljevanju: ZSV), enkrat letno določi minister, pristojen za socialno varstvo in je dostopen na naslednji povezavi: xxx (v nadaljevanju: upravičeni končni prejemniki pomoči).

(3) Upravičenec se zaveže, da bo spremljal in v skladu z Navodili upravičencem za izvajanje razdeljevanja pomoči v hrani in izvajanje spremljevalnih ukrepov v letih 2024-2026 v okviru Programa ESS+ za odpravljanje materialne prikrajšanosti v Sloveniji v obdobju 2021-2027 (v nadaljevanju: Navodila) poročal o doseganju naslednjih kazalnikov:

1. Kazalniki učinka:

* skupna količina razdeljene pomoči v hrani,
* skupna količina razdeljene pomoči po vrsti prehrambenega izdelka brezdomcem,
* skupna količina razdeljene pomoči po vrsti prehrambenega izdelka drugim ciljnim skupinam,
* delež pomoči v hrani iz ESS+ v skupni količini hrane, ki jo je upravičenec razdelil v preteklem letu.

1. Kazalniki rezultata:

* skupno število oseb, ki prejemajo pomoč v hrani,
* število otrok, starih 18 let ali manj,
* število oseb, starih 65 let ali več,
* število žensk,
* delež vključenih končnih prejemnikov pomoči v spremljevalne ukrepe.

1. člen

(pravne podlage in navodila)

(1) Pogodbeni stranki se dogovorita, da so del pogodbenega prava tudi naslednji predpisi in dokumenti, vključno z njihovimi spremembami, ki bodo objavljene v času izvajanja te pogodbe:

1. Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433I z dne 22. 12. 2020, str. 11), zadnjič spremenjena z Uredbo Sveta (EU, Euratom) 2022/2496 z dne 15. decembra 2022 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L 325 z dne 20. 12. 2022, str. 11);
2. Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1), zadnjič spremenjena z Uredbo (EU, Euratom) 2022/2434 Evropskega parlamenta in Sveta z dne 6. decembra 2022 o spremembi Uredbe (EU, Euratom) 2018/1046, kar zadeva določitev diverzificirane strategije financiranja za splošno metodo najemanja posojil (UL L št. 319 z dne 13. 12. 2022, str. 1);
3. Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433I z dne 22. 12. 2020, str. 1), zadnjič popravljena s popravkom (UL L št. 373 z dne 21. 10. 2021, str. 94);
4. Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, ESS+, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjena z Uredbo (EU) 2022/2039 Evropskega parlamenta in Sveta z dne 19. oktobra 2022 o spremembi uredb (EU) št. 1303/2013 in (EU) 2021/1060 glede dodatne prožnosti za obravnavanje posledic vojaške agresije Ruske federacije FAST (prožna pomoč za ozemlja) – CARE (UL L št. 275 z dne 25. 10. 2022, str. 23), (v nadaljnjem besedilu: Uredba 2021/1060/EU);
5. Uredba (EU) 2021/1057 Evropskega parlamenta in Sveta z dne 24. junija 2021 o vzpostavitvi ESS+ in razveljavitvi Uredbe (EU) št. 1296/2013 (UL L št. 231 z dne 30. 6. 2021, str. 21), zadnjič popravljena s popravkom (UL L št. 421 z dne 26. 11. 2021, str. 75);
6. Uredba o izvajanju uredb (EU) in (Euratom) na področju odpravljanja materialne prikrajšanosti v programskem obdobju 2021–2027 (Uradni list RS, št. 117/2023);
7. ZSV;
8. Zakon o javnih financah (Uradni list RS, št. 11/11 - uradno prečiščeno besedilo, 14/13 - popr., 101/13, 55/15 – ZFisP, 96/15 - ZIPRS1617, 13/18, 195/20 – odl. US in 18/23 – ZDU-1O in 76/23);
9. Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23),
10. Proračuna Republike Slovenije za leto 2024 (Uradni list RS, št. 150/22 in 123/23)
11. POMP;
12. javni razpis;
13. Navodila;
14. Sklep ministra, št. XX, z dne XX. XX. 2023.

(2) Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

1. člen

(upravičeni stroški in dokazila)

(1) Upravičeni stroški izvajanja razdeljevanja pomoči in izvajanja spremljevalnih ukrepov so naslednji:

* upravni stroški, stroški prevoza, skladiščenja in priprave po pavšalni stopnji 7 % stroškov nakupa hrane, vključno s stroški v zvezi s prevozom hrane do upravičenca;
* stroški spremljevalnih ukrepov, po pavšalni stopnji največ 7 % stroškov nakupa hrane, vključno s stroški v zvezi s prevozom hrane do upravičenca.

(2) Stroškov iz prejšnjega odstavka upravičencu ni treba dokazovati.

1. člen

(vrednost pogodbe)

(1) Razdeljevanje pomoči in izvajanje spremljevalnih ukrepov sofinancirata Republika Slovenija (v nadaljevanju: RS) in Evropska unija iz sredstev Evropskega socialnega sklada plus.

(2) Ministrstvo bo pod pogojem pravilnega in pravočasnega izpolnjevanja pogodbenih obveznosti s strani upravičenca ter v okviru razpoložljivih proračunskih sredstev upravičencu zagotavljalo sredstva v višini največ XX EUR (z besedo: ………. evrov in … centov) za sofinanciranje skupnih upravičenih stroškov razdeljevanja pomoči in izvajanja spremljevalnih ukrepov po tej pogodbi.

(3) Ministrstvo bo upravičencu zagotavljalo namenska sredstva za sofinanciranje skupnih upravičenih stroškov razdeljevanja pomoči in izvajanja spremljevalnih ukrepov po tej pogodbi v proračunu RS na projektu 2611-23-5001 in proračunskih postavkah:

* 221652 Program za odpravljanje materialne prikrajšanosti v RS - 21-27 - V – EU;
* 221653 Program za odpravljanje materialne prikrajšanosti v RS – 21-27 – V – slovenska udeležba;
* 221654 Program za odpravljanje materialne prikrajšanosti v RS – 21-27 – Z – EU;
* 221655 Program za odpravljanje materialne prikrajšanosti v RS – 21-27 – Z – slovenska udeležba.

1. člen

(izplačila sredstev – zahtevek za izplačilo)

(1) Upravičenec izstavi dva ločena zahtevka za izplačilo, enega za obračun upravnih stroškov, stroškov prevoza, skladiščenja in priprave ter drugega za obračun stroškov spremljevalnih ukrepov.

(2) Osnova za izplačilo sredstev je usklajen in s strani ministrstva potrjen zahtevek za izplačilo z vsemi zahtevanimi prilogami. Upravičenec bo ministrstvu izstavil zahtevek za izplačilo kot e-račun v skladu z zakonom in podzakonskimi predpisi, ki urejajo opravljanje plačilnih storitev za proračunske uporabnike. Upravičenec v e-računu navede tudi številko pogodbe iz naslova C2611-24-52010X. Vsebino zahtevka za izplačilo ter priloge predpisujejo Navodila.

(3) Upravičenec zahtevka za izplačilo iz prvega odstavka posreduje ministrstvu najkasneje v roku 30 dni po zaključku posamezne dobave, razen zahtevkov za izplačilo, po zadnji izvedeni dobavi, kjer je rok za njihovo oddajo do 31. 1. 2027.

(4) Ministrstvo opravi preverjanje popolnosti in pravilnosti zahtevka za izplačilo v 30 dneh od prejema popolnega zahtevka za izplačilo, v primeru dopolnitve pa najpozneje v 90 dneh.

(5) Ministrstvo bo v primeru ugotovljenih napak ali nepravilnosti zahtevek za izplačilo v celoti zavrnilo. Upravičenec je dolžan ministrstvu posredovati nov zahtevek za izplačilo z obrazložitvijo sprememb in sklicem na predhodni/izhodiščni zahtevek za izplačilo.

(6) Vse neupravičene stroške razdeljevanja pomoči in izvajanja spremljevalnih ukrepov krije upravičenec sam.

(7) Ministrstvo bo upravičencu sredstva nakazalo na transakcijski račun, ki je naveden na prvi strani te pogodbe.

(8) Sredstva, izkazana na usklajenem zahtevku za izplačilo, bo ministrstvo upravičencu izplačalo v 30 dneh po potrditvi zahtevka za izplačilo. Izplačila iz proračuna RS v tekočem letu je mogoče izvesti na podlagi zahtevkov za izplačilo, ki bodo potrjeni do 15. 12. tekočega leta oziroma v skladu z veljavnim pravilnikom, ki ureja zaključek izvrševanja proračuna RS. Zahtevki za izplačilo, ki bodo potrjeni po navedenem roku, zapadejo v plačilo v naslednjem proračunskem letu, v kolikor so za to načrtovana ustrezna sredstva v proračunu RS.

1. člen

(obdobje upravičenosti)

(1) Obdobje upravičenosti izvajanja razdeljevanja pomoči in izvajanja spremljevalnih ukrepov je od podpisa te pogodbe do 31. 12. 2026.

(2) Obdobje upravičenosti javnih izdatkov (izplačil iz proračuna RS) je od datuma podpisa te pogodbe do 31. 3. 2027.

1. člen

(obveznosti ministrstva)

Ministrstvo se zavezuje, da bo:

1. poskrbelo za dobavo hrane v skladišča upravičenca;
2. usklajevalo, preverjalo in potrjevalo zahtevke za izplačilo upravičenca;
3. preprečevalo, odkrivalo, evidentiralo in odpravljalo morebitne nepravilnosti;
4. zagotavljalo revizijsko sled in hrambo dokumentov v skladu z Uredbo in Zakonom o varstvu dokumentarnega in arhivskega gradiva ter arhivih;
5. spremljalo in nadziralo izvajanje te pogodbe ter namensko porabo sredstev;
6. zagotovilo informativni list o postopkih uveljavljanja pravic iz javnih sredstev;
7. opravljalo druge naloge organa upravljanja v skladu z Uredbo.
8. člen

(obveznosti upravičenca)

(1) Upravičenec se zavezuje, da bo pri izvajanju razdeljevanja pomoči in izvajanja spremljevalnih ukrepov izpolnjeval naslednje obvezne aktivnosti:

1. sprejem in skladiščenje hrane, prejete s strani ministrstva;
2. distribucija hrane iz skladišč na razdelilna mesta;
3. ugotavljanje upravičenosti končnih prejemnikov pomoči;
4. obveščanje upravičenih končnih prejemnikov pomoči o razpoložljivi hrani;
5. brezplačno razdeljevanje hrane upravičenim končnim prejemnikom pomoči na razdelilnih mestih;
6. vključitev informativnega lista, ki ga zagotovi ministrstvo, o postopkih uveljavljanja pravic iz javnih sredstev v vsak paket s hrano;
7. brezplačna dostava hrane upravičenim končnim prejemnikom pomoči v zavetišča, materinske domove, varne hiše, prehodne domove, zatočišča, krizne centre, dnevne centre, sprejemne centre za odvisnike, brezdomce, žrtve nasilja, socialno najbolj izključenim končnim prejemnikom pomoči pa tudi na dom ali na ulico (brezdomci);
8. spremljanje količine prejete in razdeljene hrane (po posameznem izdelku) ter ločeno spremljanje količine razdeljene hrane brezdomcem in drugim ciljnim skupinam (po posameznem izdelku);
9. spremljanje deleža razdeljene hrane (prejete po javnem razpisu) od skupne količine razdeljene hrane;
10. spremljanje števila vseh upravičenih končnih prejemnikov pomoči ter ločeno spremljanje števila končnih prejemnikov pomoči, ki so otroci, stari 18 let ali manj, osebe stare 65 let ali več in ženske;
11. obravnava pritožb upravičenih končnih prejemnikov pomoči;
12. napotitev na mehanizme socialne države in informiranje o pravicah iz javnih sredstev;
13. informiranje in spodbujanje k vključevanju v druge programe, ki so namenjeni spodbujanju socialnega vključevanja in socialne aktivacije;
14. organizacija socializacije upravičenih končnih prejemnikov pomoči v obliki raznih povezovalnih aktivnosti in delavnic ter psihosocialno svetovanje;
15. povezovanje in napotitev upravičenih končnih prejemnikov pomoči v obravnavo pristojnim službam;
16. izvajanje drugih spremljevalnih ukrepov, ki jih je predlagal upravičenec v vlogi na javni razpis,
17. obveščanje upravičenih končnih prejemnikov pomoči o spremljevalnih ukrepih, spodbujanje k udeležbi in zagotovjanje vključevanja v tiste spremljevalne ukrepe, ki bi najbolj pripomogli k njihovi boljši socialni vključenosti;
18. pred vključitvijo osebe preverjanje upravičenosti do vključitve v spremljevalni ukrep;
19. spremljanje deleža končnih prejemnikov pomoči v hrani v spremljevalne ukrepe;
20. spodbujanje enakosti moških in žensk ter preprečevanje vsakršne diskriminacije na podlagi spola, rase, ali narodnosti, vere ali prepričanja, invalidnosti, starosti ali spolne usmerjenosti med osebami, ki so oziroma bodo vključene v izvajanje aktivnosti, v skladu z zakonodajo, ki pokriva področje zagotavljanja enakosti in nediskriminacije. Upravičenec bo moral cilje uresničevati v skladu z načelom trajnostnega razvoja in ob spodbujanju cilja Evropske komisije o ohranjanju, varovanju in izboljšanju kakovosti okolja, ob upoštevanju načela, da se ne škoduje bistveno, kot je opredeljeno z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13).

(2) Upravičenec se zavezuje, da bo opravljal tudi sledeče naloge:

1. izvajal skladno z vsebino predložene vloge na javni razpis, veljavnimi predpisi in dokumenti zadevnega področja ter Navodili;
2. vodil ločeno računovodsko in analitično evidenco o sklenjeni pogodbi;
3. hranil dokumentacijo še 5 let od 31. decembra leta, v katerem je bilo opravljeno zadnje plačilo upravičencu;
4. zagotavljal ministrstvu, organu za računovodenje, revizijskemu organu ter drugim nadzornim slovenskim organom in pristojnim organom EU informacije o poteku razdeljevanja pomoči in izvajanja spremljevalnih ukrepov ter doseganju ciljev in kazalnikov;
5. zagotavljal ministrstvu, organu za potrjevanje, revizijskemu organu ter drugim nadzornim slovenskim organom in pristojnim organom EU dostopnost dokumentacije o razdeljevanju pomoči in izvajanju spremljevalnih ukrepov;
6. zagotavljal informiranje in komuniciranje z javnostjo, še zlasti upravičenih končnih prejemnikov pomoči v hrani v skladu z Navodili;
7. obveščal ministrstvo o spremembah;
8. pripravljal in posredovala zahtevke za izplačilo sredstev iz proračuna RS v skladu z Navodili,
9. zagotavljal podatke za potrebe spremljanja, zahtevkov za izplačila ter zahtevkov za povračila;
10. pripravil poročila o poteku in izvajanju v skladu z Navodili;
11. na zahtevo ministrstva pripravil in posredoval tudi izredna poročila s predpisano vsebino in v roku, ki ga določi ministrstvo;
12. o ugotovljenih nepravilnostih obvestil ministrstvo v roku 5 dni od ugotovitve;
13. zagotavljal higienske in tehnične pogoje skladiščenja hrane v skladiščih in na razdelilnih mestih v skladu z Zakonom o zdravstveni ustreznosti živil in izdelkov ter snovi, ki prihajajo v stik z živili (Uradni list RS, št. 52/00, 42/02 in 47/04 – ZdZPZ), Uredbo o higieni živil (ES) št. [852/2004](http://eur-lex.europa.eu/LexUriServ/LexUriServ.do?uri=DD:13:34:32004R0852:SL:PDF) z vsemi spremembami in Smernicami dobrih higienskih navad na načelih HACCP v trgovinski dejavnosti;
14. obvestil ministrstvo o odgovornih osebah v skladiščih in odgovornih osebah na razdelilnih mestih, in sicer po podpisu te pogodbe;

zagotovil logistično podporo (opremo in osebje) v skladiščih za nemoten, hiter in učinkovit sprejem in razlaganje hrane od dobavi;

1. opremil z žigom, datumom in podpisom vsako dobavnico in izvod transportne listine, ki jo je potrebno vrniti prevozniku, ter zabeležil morebitne nepravilnosti;
2. preveril skladnost podatkov na dobavnici s prejeto hrano;
3. preveril ustreznost dobavljenih izdelkov skladno z Navodili (rok trajanja, označbe, pakiranje);
4. organiziral in izpeljal distribucijo hrane iz skladišč na razdelilna mesta;
5. zagotovil logistično podporo za sprejem, skladiščenje in razdeljevanje hrane upravičenim končnim prejemnikom pomoči v hrani tako na razdelilnem mestu kot tudi na drugih lokacijah (materinski domovi, zavetišča, itd.);
6. spremljal stanje zalog hrane na razdelilnih mestih ter o tem poročal ministrstvu v skladu z Navodili;
7. obvestil skrbnika pogodbe na ministrstvu o začetku razdeljevanja hrane;
8. pomoč upravičenim končnim prejemnikom pomoči zagotovil čim prej, brez odlašanja in brezplačno;
9. zagotovil, da se pomoč dodeli po opravljenem preverjanju upravičenosti končnega prejemnika pomoči ter v postopku preverjanja omogočil možnost pritožbe;
10. razdelil hrano upravičenim končnim prejemnikom pred potekom roka trajanja izdelka in do roka, ki ga določi ministrstvo.

(3) V primeru neizpolnjevanja pogodbenih obveznosti iz predhodnih odstavkov tega člena gre za bistvene kršitve pogodbe. V tem primeru ministrstvo določi upravičencu rok za izpolnitev oziroma odpravo nepravilnosti. V kolikor upravičenec kljub pozivu ministrstva, pogodbene obveznosti v roku ne izpolni ali je nepravilnost takšne vrste, da njena odprava ni mogoča, lahko ministrstvo odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku 30 dni od prejema pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS in vrnitev še nerazdeljene hrane.

(4) V kolikor upravičenec ne izpolnjuje obveznosti iz 6. alineje drugega odstavka 10. člena te pogodbe in kadar niso bili s strani upravičenca sprejeti nobeni popravni ukrepi, lahko ministrstvo ob upoštevanju načela sorazmernosti ukrepa ukine do 3 % sredstev, dodeljenih s to pogodbo.

1. (člen

(nenamenska poraba sredstev)

(1) Dodeljena sredstva na podlagi te pogodbe so namenska in jih mora upravičenec porabiti izključno za izvajanje razdeljevanja pomoči in izvajanja spremljevalnih ukrepov aktivnosti, katerega sofinanciranje je predmet te pogodbe, in v skladu s pogoji, navedenimi v javnem razpisu.

(2) Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena,
* upravičenec navaja lažne ali netočne podatke, podatke ponareja ali jih namenoma izpusti,
* se pojavi sum goljufije,
* se ugotovijo nepravilnosti in/ali odstopanja od izvajanja pogodbenih določil s finančnimi posledicami.

(3) Upravičenec je dolžan ministrstvu in ostalim nadzornim organom z namenom nadzora porabe sredstev kadarkoli omogočiti dostop do fizičnih rezultatov razdeljevanja pomoči in izvajanja spremljevalnih ukrepov ter dokumentacije, vezane na izvajanje aktivnosti in vpogled vanjo, vključno s preverjanjem na kraju samem.

(4) V primeru, da ministrstvo ali drug organ ugotovi, da je upravičenec sredstva uporabil nenamensko, lahko ministrstvo prekine izplačevanje sredstev po tej pogodbi ali odstopi od te pogodbe ter vzpostavi terjatev, upravičenec pa je dolžan v roku 30 dni od prejema pisnega poziva ministrstva vrniti neupravičeno prejeta sredstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. člen

(sprememba pogodbenih obveznosti)

(1) Če upravičenec ugotovi, da ne bo mogel izpolniti pogodbenih obveznosti in da bo prišlo do finančne, vsebinske oziroma časovne spremembe , mora čim prej, najpozneje pa v 5 delovnih dneh od nastanka razloga za spremembo, to pisno obrazložiti in utemeljiti ministrstvu.

(2) Na podlagi upravičenčeve obrazložitve v dopisu, ministrstvo odloči, ali bo spremembo odobrilo in k pogodbi sklenilo aneks ali ne in bo od pogodbe odstopilo ter upravičenca s svojo odločitvijo pisno seznanilo. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo. Sprememba lahko pomeni spremembo določb te pogodbe.

(3) Če ministrstvo ugotovi, da:

* izvajanje ne poteka v skladu z vsebinskim, finančnim in terminskim načrtom in upravičenec ni izpolnil obveznosti iz prvega odstavka tega člena oziroma
* je upravičenec izpolnil obveznost iz prvega odstavka tega člena po poteku pogodbeno določenega roka oziroma
* so med izvajanjem nastopile okoliščine, ki bi vplivale na oceno vloge upravičenca na način, da se ta pogodba ne bi sklenila, če bi te okoliščine obstajale ob ocenitvi navedene vloge,

lahko ministrstvo odstopi od pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS in vrniti še nerazdeljeno hrano.

1. člen

(odstop upravičenca od pogodbe)

(1) Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. V tem primeru izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti in so hkrati prispevali k doseganju ciljev. Med utemeljene razloge sodijo razlogi, nastali po sklenitvi pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Upravičenec je v tem primeru dolžan nositi stroške, ki nastanejo zaradi odstopa od pogodbe.

(2) V primeru predčasnega odstopa upravičenca od pogodbe brez utemeljenih razlogov lahko ministrstvo zahteva vračilo že prejetih sredstev skupaj z zakonitimi zamudnimi obrestmi, ki so obračunane od dneva nakazila do dneva vračila, ter vrnitev še nerazdeljene hrane.

1. člen

(odstop ministrstva od pogodbe)

V kolikor ministrstvo ugotovi, da izvajanje ni smiselno, lahko odstopi od pogodbe. Upravičenec v primeru odstopa ministrstva od pogodbe izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti.

1. člen

(izvajanje preverjanja)

Upravno preverjanje zahtevkov za izplačila ter preverjanje na kraju samem izvaja ministrstvo v skladu z Uredbo in drugimi pravnimi podlagami.

1. člen

(nadzor nad porabo sredstev)

(1) Upravičenec se zavezuje, da bo omogočil tehnični, administrativni in finančni nadzor nad izvajanjem razdeljevanja pomoči in izvajanja spremljevalnih ukrepov, katere sofinanciranje je predmet te pogodbe. Nadzor se izvaja s strani ministrstva, pristojnih organov RS in s strani pristojnih organov Evropske unije (v nadaljevanju: nadzorni organi).

(2) Upravičenec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost upravičenih stroškov razdeljevanja pomoči in izvajanja spremljevalnih ukrepov, predložil vsa dokazila, ki bodo dokazovala izvajanje in izpolnjevanje pogodbenih obveznosti, navajal vsa dejstva in dokaze, ki bi lahko vplivali na pravilnost ugotovitev v navedenih postopkih ter ministrstvu dostavljal zahtevana pojasnila v zvezi z izvajanjem in med delovnim časom omogočal vpogled v dokumentacijo oziroma dostop v objekte z namenom izvajanja pregledov, povezanih z izvajanjem.

(3) V primeru preverjanja na kraju samem bo upravičenec omogočil vpogled v računalniške programe, listine in postopke v zvezi z izvajanjem. Upravičenec se obvezuje, da bo sodeloval pri izvedbi teh preverjanj ter se nanje ustrezno pripravil.

(4) V kolikor upravičenec ne omogoči izvedbe preverjanja, se to šteje za neizpolnjevanje pogodbenih obveznosti. V kolikor upravičenec naloženih ukrepov ne upošteva, lahko ministrstvo odstopi od pogodbe in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30 dni od prejema pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. člen

(prepoved dvojnega financiranja)

(1) Upravičenec zagotavlja, da za stroške, ki so predmet sofinanciranja te pogodbe, ni prejel oziroma ne bo prejel sredstev iz drugih javnih virov financiranja (t.i. prepoved dvojnega financiranja).

1. Če ministrstvo ugotovi, da je upravičenec prejel sredstva za stroške, ki so predmet te pogodbe, tudi iz drugih javnih virov financiranja ali pa so ji bila odobrena, lahko ministrstvo odstopi od pogodbe, upravičenec pa je dolžan v postavljenem roku vrniti neupravičeno prejeta sredstva po tej pogodbi skupaj z zakonitimi obrestmi, ki so obračunane od dneva nakazila na TRR upravičenca do dneva vračila, in vrniti še nerazdeljeno hrano. Sredstev, ki so bila predmet dvojnega financiranja, upravičenec ne more ponovno uporabiti (višina dodeljenih sredstev se zniža).
2. člen

(navodila ministrstva)

(1) Navodila podajajo temeljne informacije, usmeritve in pravila za izvajanje in spremljanje razdeljevanja pomoči v hrani in izvajanje spremljevalnih ukrepov v okviru POMP in so sestavni del te pogodbe. Objavljena so na spletni strani: https://www.gov.si/zbirke/projekti-in-programi/sklad-za-evropsko-pomoc-najbolj-ogrozenim/

(2) Ministrstvo si pridržuje pravico, da v času trajanja te pogodbe spremeni oziroma dopolni Navodila. Morebitne spremembe oziroma dopolnitve Navodil objavi na spletni strani, navedeni v prejšnjem odstavku in o spremembi obvesti upravičenca.

(3) Upravičenec se zavezuje, da bo ravnal v skladu z Navodili in vsemi morebitnimi spremembami oziroma dopolnitvami teh navodil. Upravičenec jih je dolžan spoštovati in upoštevati od datuma njihove objave na spletni strani ministrstva.

(4) Če sprememba oziroma dopolnitev Navodil posega v vsebino te pogodbe ali spreminja njeno vsebino, bosta pogodbeni stranki v roku 15 dni od veljavnosti spremembe sklenili aneks k tej pogodbi. Če se upravičenec s spremenjenimi Navodili ne strinja, lahko to pogodbo odpove brez odpovednega roka. Če upravičenec ne sklene aneksa k tej pogodbi, lahko ministrstvo od pogodbe odstopi in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30 dni od prejema pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. člen

(dolžnost poročanja upravičenca)

(1) Upravičenec je dolžan pripravljati in posredovati ministrstvu poročila o poteku, rezultatih in doseganju načrtovanih ciljev ter o porabljenih sredstvih v fazi izvajanja in po njenem zaključku.

(2) V skladu z Navodili je upravičenec dolžan ministrstvu posredovati poročila, kot sledi:

* 1. zahtevek za izplačilo v roku 30 dni po zaključku posamezne dobave,
  2. zadnji zahtevek za izplačilo do 31. 1. 2027,
  3. letno poročilo za leto 2024 najkasneje do 15. 2. 2025,
  4. letno poročilo za leto 2025 najkasneje do 15. 2. 2026,
  5. letno poročilo za leto 2026 najkasneje do 15. 2. 2027, vključno z dokazilom o zaključku aktivnosti,
  6. poročanje o ugotovljenih poškodovanih in pokvarjenih izdelkih v roku 5 dni od ugotovljene napake,
  7. poročanje o nepravilnostih najkasneje 1 mesec po izteku posameznega četrtletja na obrazcu za poročanje o nepravilnostih.

(3) Upravičenec je dolžan na zahtevo ministrstva pripraviti in posredovati tudi izredna poročila z zahtevano vsebino in v roku, ki ga določi ministrstvo.

1. člen

(varstvo osebnih podatkov)

Upravičenec se zavezuje k varovanju osebnih podatkov, pridobljenih med izvajanjem, v skladu z veljavnim Zakonom o varstvu osebnih podatkov in drugo veljavno zakonodajo, vključno z Uredbo.

1. člen

(protikorupcijska klavzula)

(1) V primeru, da se ugotovi, da pri tej pogodbi kdo v imenu ali na račun druge pogodbene stranke predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

(2) Ministrstvo bo v primeru ugotovitve o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov, glede njegovega domnevnega nastanka, pričelo z ugotavljanjem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi RS.

1. člen

(skrbnika pogodbe)

(1) S strani ministrstva je skrbnik pogodbe *ime in priimek,* s strani upravičenca pa *ime in priimek*.

(2) Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku 3 dni od spremembe. Sprememba skrbnika pogodbe začne veljati z dnem prejema dopisa druge pogodbene stranke.

1. člen

(reševanje sporov)

Pogodbeni stranki se zavezujeta, da bosta morebitne spore iz te pogodbe reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v Ljubljani.

1. člen

(spremembe pogodbe)

Vse spremembe in dopolnitve te pogodbe pogodbeni stranki uredita s pisnim aneksom k tej pogodbi, ki ga skleneta pred iztekom roka za izvedbo, določenega s to pogodbo oziroma pred iztekom veljavnosti te pogodbe.

1. člen

(veljavnost pogodbe)

(1) Ta pogodba se podpiše z elektronskim podpisom in začne veljati z dnem, ko jo podpišeta obe pogodbeni stranki in velja do izteka vseh rokov, v katerih je, skladno z veljavno zakonodajo oziroma pravnimi podlagami in navodili, ki so sestavni del te pogodbe, možen nadzor nad to pogodbo.

(2) Če bi bila katera izmed določb te pogodbe neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, pogodba ne preneha veljati v preostalih delih, če lahko obstanejo brez neveljavne določbe. V tem primeru se pogodbeni stranki dogovorita, da bosta v skladu z načeli vestnosti in poštenja tako določbo spremenili z aneksom k tej pogodbi, tako da bo nova določba čim bližje neveljavni določbi.

(3) V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 dni od prejema pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS. Vendar lahko ministrstvo to pogodbo ohrani v veljavi, če v 30 dneh po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.

Številka:

Datum: